techiaith/cofnodycynulliad_en-cy huggingface dataset:
English: I don't know if he's suggesting that the third sector, which is was what his question was actually about, is involved in this, because, certainly, the supplementary wasn't to do with the third sector. It's something that I think exists mainly in his own mind. What evidence is given to a committee is a matter for the committee to consider and produce a report, not actually say in the middle of an inquiry that - . It's not appropriate, I think, for a Member, in the middle of an inquiry, to comment on the evidence as the inquiry is ongoing. We as a Government respond to reports in due course, but the evidence hasn't been considered. I can say that, as far as we're concerned, we don't tell organisations what they should or should not say. Otherwise, there'd be little point in having organisations whose job it is to hold Government to account, as well as this Assembly.
Welsh: Nid wyf yn gwybod os yw'n awgrymu bod y trydydd sector, sef yr hyn yr oedd ei gwestiwn yn ymwneud ag ef mewn gwirionedd, yn rhan o hyn, oherwydd, yn sicr, nid oedd y cwestiwn atodol i'w wneud â'r trydydd sector. Mae'n rhywbeth y credaf sy'n bodoli'n bennaf yn ei feddwl ei hun. Mater i'r pwyllgor ei ystyried a llunio adroddiad yw pa dystiolaeth sy'n cael ei rhoi i bwyllgor, nid dweud yng nghanol ymchwiliad bod - . Nid yw'n briodol, rwy'n credu, i Aelod, yng nghanol ymchwiliad, wneud sylwadau ar y dystiolaeth wrth i'r ymchwiliad barhau. Rydym ni fel Llywodraeth yn ymateb i adroddiadau maes o law, ond nid yw'r dystiolaeth wedi cael ei hystyried. Gallaf ddweud, cyn belled ag yr ydym ni yn y cwestiwn, nid ydym yn dweud wrth sefydliadau beth ddylent neu na ddylent ei ddweud. Fel arall, byddai fawr o bwynt mewn cael sefydliadau sydd â chyfrifoldeb am ddwyn y Llywodraeth i gyfrif, yn ogystal â'r Cynulliad hwn.
English: Will the First Minister join me in celebrating the recent anniversary of one of the leading third sector organisations in my constituency, Tiddlywinks children's centre in Ystalyfera, where I recently visited and saw for myself the excellent service that's provided by an organisation that was the first of its kind in Wales and is now a self-sustaining social enterprise? There are many others of the same ilk in the Neath constituency. I was with one with the Minister for lifelong learning on Monday, discussing the work of the Valleys taskforce. They provide key childcare services and are a significant source of employment. So, will he join me in acknowledging the invaluable role of the third sector in providing childcare services, both in Neath and across Wales, and does he agree with me that the third sector, a vibrant third sector, can actively shape policy and, with the right support and imagination, can also deliver services to our communities, making them more resilient? And does he agree with me that it is, and should be, a priority for the Welsh Government to support the sector?
Welsh: A wnaiff y Prif Weinidog ymuno â mi i ddathlu pen-blwydd diweddar un o'r sefydliadau trydydd sector mwyaf blaenllaw yn fy etholaeth i, sef canolfan blant Tiddlywinks yn Ystalyfera, yr ymwelais â hi yn ddiweddar gan weld drosof fy hun y gwasanaeth rhagorol sy'n cael ei ddarparu gan sefydliad a oedd y cyntaf o'i fath yng Nghymru ac sydd bellach yn fenter gymdeithasol hunangynhaliol? Ceir llawer o rai eraill o'r un math yn etholaeth Castell-nedd. Roeddwn i gydag un gyda'r Gweinidog dysgu gydol oes ddydd Llun, yn trafod gwaith tasglu'r Cymoedd. Maen nhw'n darparu gwasanaethau gofal plant allweddol ac yn ffynhonnell sylweddol o gyflogaeth. Felly, a wnaiff e ymuno â mi i gydnabod swyddogaeth hynod werthfawr y trydydd sector o ran darparu gwasanaethau gofal plant, yng Nghastell-nedd a ledled Cymru, ac a yw'n cytuno â mi y gall y trydydd sector, trydydd sector bywiog, fynd ati i lunio polisi a, gyda'r gefnogaeth a'r dychymyg priodol, y gall hefyd ddarparu gwasanaethau i'n cymunedau, gan eu gwneud yn gryfach? Ac a yw'n cytuno â mi ei bod, ac y dylai fod, yn flaenoriaeth i Lywodraeth Cymru gefnogi'r sector?
English: I thank the Member for the question. I'd like to congratulate the staff, trustees and volunteers who have been part of Tiddlywinks's journey over the last 20 years; they shaped and influenced the minds of many children who, I've no doubt, have fond memories of their time there, and I, of course, hope they're able to continue do so in the future as well.
Welsh: Diolch i'r Aelod am y cwestiwn. Hoffwn longyfarch y staff, yr ymddiriedolwyr a'r gwirfoddolwyr sydd wedi bod yn rhan o daith Tiddlywinks dros yr 20 mlynedd diwethaf; maen nhw wedi llywio a dylanwadu ar feddyliau llawer o blant y mae ganddynt, rwy'n siŵr, atgofion melys o'u hamser yno, ac rwy'n gobeithio, wrth gwrs, y gallant barhau i wneud hynny yn y dyfodol hefyd.
English: First Minister, Fairtrade Fortnight runs from 27 February to 12 March, and I think we should be rightly proud that Wales has been a Fairtrade Nation since 2008, and it's the first ever. Eighty-two per cent of local authorities and 93 per cent of universities have fair trade status, 150 schools, and a further 50 per cent are registered on the fair trade schools scheme. The Welsh Government has fair-trade status, but concerns have been raised with me about some ambiguity as to how you are applying the fair-trade model. Will you look into this to ensure that it isn't just a status, that there is a culture of fair-trade acknowledgement in terms of procurement within your own departments across the Welsh Government?
Welsh: Brif Weinidog, mae Pythefnos Masnach Deg yn rhedeg o 27 Chwefror tan 12 Mawrth, ac rwy'n meddwl y dylem ni fod yn haeddiannol falch fod Cymru wedi bod yn Genedl Masnach Deg ers 2008, a'r gyntaf erioed. Mae gan wyth deg dau y cant o awdurdodau lleol a 93 y cant o brifysgolion statws masnach deg, 150 o ysgolion, ac mae 50 y cant arall wedi eu cofrestru ar y cynllun ysgolion masnach deg. Mae gan Lywodraeth Cymru statws masnach deg, ond codwyd pryderon gyda mi am rywfaint o amwysedd ynghylch sut yr ydych chi'n cymhwyso'r model masnach deg. A wnewch chi ymchwilio i hyn er mwyn sicrhau nad dim ond statws yw e, ond bod diwylliant o gydnabyddiaeth masnach deg o ran caffael o fewn eich adrannau eich hun ar draws Lywodraeth Cymru?
English: If the Member could provide me with further information I would be pleased, of course, to look at this for her.
Welsh: Pe gallai'r Aelod roi rhagor o wybodaeth i mi, byddwn yn falch, wrth gwrs, i edrych ar hyn iddi.
English: First Minister, the third sector and its army of volunteers save the public purse millions of pounds each year and provide valuable services that the public sector cannot. The third sector protects us when we go to the beach or the rugby, provides valuable research into numerous diseases and conditions, campaigns for better rights, housing and a whole host of other services. Without the third sector, our lives would be much, much poorer. First Minister, what more can the Welsh Government do to ensure the third sector can continue to thrive in Wales and provide recognition and thanks to the volunteers who drive this sector?
Welsh: Brif Weinidog, mae'r trydydd sector a'i fyddin o wirfoddolwyr yn arbed miliynau o bunnoedd i'r pwrs cyhoeddus bob blwyddyn ac yn darparu gwasanaethau gwerthfawr na all y sector cyhoeddus eu darparu. Mae'r trydydd sector yn ein diogelu pan fyddwn yn mynd i'r traeth neu'r rygbi, yn darparu gwaith ymchwil gwerthfawr i nifer o glefydau a chyflyrau, yn ymgyrchu dros hawliau gwell, tai a llu o wasanaethau eraill. Heb y trydydd sector, byddai ein bywydau yn llawer, llawer tlotach. Brif Weinidog, beth arall all Llywodraeth Cymru ei wneud i sicrhau y gall y trydydd sector barhau i ffynnu yng Nghymru ac i gydnabod a diolch i'r gwirfoddolwyr sy'n gyrru'r sector hwn?
English: The Member's right. The Wales Council for Voluntary Action's research suggests that the value of the third sector in Wales is £3.8 billion. The sector employs 79,000 people and works with 938,000 volunteers, a startling number. That's nearly one in three people in Wales volunteering in some capacity. We have provided £4.4 million in 2016-17 as core funding for the WCVA and Welsh county voluntary councils across Wales, and they, of course, are in a good position to assist voluntary organisations in terms of their own financial security, and in assisting them to understand where they should go to seek financial help. So, that money goes a long way in terms of providing support to so many organisations that provide so many services to so many people.
Welsh: Mae'r Aelod yn iawn. Mae gwaith ymchwil Cyngor Gweithredu Gwirfoddol Cymru yn awgrymu mai £3.8 biliwn yw gwerth y trydydd sector yng Nghymru. Mae'r sector yn cyflogi 79,000 o bobl ac yn gweithio gyda 938,000 o wirfoddolwyr, sy'n nifer syfrdanol. Mae hynny bron i un o bob tri o bobl yng Nghymru sy'n gwirfoddoli mewn rhyw ffordd neu'i gilydd. Rydym ni wedi darparu £4.4 miliwn yn 2016-17 fel cyllid craidd ar gyfer Cyngor Gweithredu Gwirfoddol Cymru a chynghorau gwirfoddol sirol Cymru ledled Cymru, ac maen nhw, wrth gwrs, mewn sefyllfa dda i gynorthwyo mudiadau gwirfoddol o ran eu sicrwydd ariannol eu hunain, a'u cynorthwyo i ddeall ble ddylen nhw fynd i ofyn am gymorth ariannol. Felly, mae'r arian hwnnw'n gwneud llawer o ran darparu cymorth i gynifer o sefydliadau sy'n darparu cymaint o wasanaethau i gymaint o bobl.
English: We are currently procuring an operator and development partner for Wales and borders services from 2018 and also the metro infrastructure. That process includes discussions with bidders on how services in the south-east of Wales can be best delivered as part of the wider provision of the south Wales metro.
Welsh: Rydym ni wrthi'n caffael gweithredwr a phartner datblygu ar gyfer gwasanaethau Cymru a'r gororau o 2018 a seilwaith y metro hefyd. Mae'r broses honno'n cynnwys trafodaethau gyda chynigwyr ar sut y gellir darparu gwasanaethau yn y de-ddwyrain orau yn rhan o ddarpariaeth ehangach metro de Cymru.
English: Thank you for that, First Minister. As you are well aware, the Newport to Ebbw Vale passenger rail link remains a top propriety for local people, and there is a deal of frustration and impatience that it's not yet established. Are you able, First Minister, to provide further reassurance today that that passenger rail link between Newport and Ebbw Vale remains a priority for Welsh Government? And are you able to provide any timings as to when it will be in operation - the latest timings, if possible?
Welsh: Diolch am hynna, Brif Weinidog. Fel y gwyddoch yn iawn, mae'r cyswllt rheilffordd teithwyr Casnewydd i Lynebwy yn parhau i fod yn brif flaenoriaeth i bobl leol, a cheir llawer o rwystredigaeth a diffyg amynedd nad yw wedi ei sefydlu eto. A allwch chi, Brif Weinidog, roi sicrwydd pellach heddiw bod y cyswllt rheilffordd i deithwyr rhwng Casnewydd a Glynebwy yn parhau i fod yn flaenoriaeth i Lywodraeth Cymru? Ac a allwch chi roi unrhyw amseroedd o ran pryd y bydd yn weithredol - yr amseroedd diweddaraf, os yn bosibl?
English: It's not possible to give a time as to when the service might be in operation, but I can give the Member an assurance that service provision on the Ebbw Vale line is being examined as part of that project. He has on many occasions in this Chamber over the years emphasised the importance of a service going to Newport, and that is very much part of the developing thinking over how the metro will operate in the future.
Welsh: Nid yw'n bosibl rhoi amser o ran pryd y gallai'r gwasanaeth fod yn weithredol, ond gallaf roi sicrwydd i'r Aelod bod darpariaeth y gwasanaeth ar reilffordd Glynebwy yn cael ei harchwilio yn rhan o'r prosiect hwnnw. Mae wedi pwysleisio lawer gwaith yn y Siambr hon dros y blynyddoedd pwysigrwydd gwasanaeth yn mynd i Gasnewydd, ac mae hynny'n sicr yn rhan o'r syniadau sy'n datblygu ynghylch sut y bydd y metro yn gweithredu yn y dyfodol.
English: First Minister, the renewal of the Wales and west border franchise is fast approaching. Has the Welsh Government at least begun the process of ordering or considering ordering new rolling stock for that franchise? I ask the question because, given that it takes up to four years to commission new rolling stock - it's not like buying a car at the local garage - do you share my concerns that there's a danger that the new rail operator will have no choice but to rely on existing stock at the start of the franchise, will almost certainly end up refurbishing it, and that would hardly be the fresh start for the new franchise that the public would be hoping to see?
Welsh: Brif Weinidog, mae adnewyddiad masnachfraint Cymru a'r gororau yn prysur agosáu. A yw Llywodraeth Cymru o leiaf wedi dechrau'r broses o archebu neu ystyried archebu cerbydau newydd ar gyfer y fasnachfraint honno? Gofynnaf y cwestiwn oherwydd, o ystyried ei bod yn cymryd hyd at bedair blynedd i gomisiynu cerbydau newydd-nid yw fel prynu car yn y garej lleol - a ydych chi'n rhannu fy mhryderon bod perygl na fydd gan y cwmni trenau newydd unrhyw ddewis ond dibynnu ar y stoc bresennol ar ddechrau'r fasnachfraint, y bydd bron yn sicr yn ei hadnewyddu yn y pen draw, a phrin y byddai hynny'n ddechrau newydd i'r fasnachfraint newydd y byddai'r cyhoedd yn gobeithio ei weld?
English: It will be absolutely clear as part of the franchise proposals that rolling stock should be modern, certainly not 40 years old, as some of the stock is on some lines at the moment, and that that stock should provide facilities to passengers such as Wi-Fi, which isn't provided at the moment. So, I can give the Member an assurance that this is very much part of the tendering process for the new franchise. We want our people to have the best rail services in the UK rather than services that rely on outdated stock.
Welsh: Bydd yn gwbl eglur yn rhan o gynigion y fasnachfraint y dylai cerbydau fod yn fodern, nid yn 40 mlwydd oed yn sicr, fel y mae rhai o'r cerbydau ar rai rheilffyrdd ar hyn o bryd, ac y dylai'r cerbydau hynny ddarparu cyfleusterau i deithwyr fel Wi-Fi, na ddarperir ar hyn o bryd. Felly, gallaf roi sicrwydd i'r Aelod bod hyn yn sicr yn rhan o'r broses dendro ar gyfer y fasnachfraint newydd. Rydym ni eisiau i bobl gael y gwasanaethau rheilffordd gorau yn y DU yn hytrach na gwasanaethau sy'n dibynnu ar hen gerbydau.
English: Following on from the question from John Griffiths, AM for Newport East, Arriva Trains Wales tell us that the Ebbw Vale line is at full capacity with those wishing to travel to Cardiff. It would seem that only a twin track through to Ebbw Vale would alleviate this problem. Would the First Minister inform us if there are any plans to implement this option?
Welsh: Yn dilyn y cwestiwn gan John Griffiths, AC Dwyrain Casnewydd, bydd Trenau Arriva Cymru yn dweud wrthym fod rheilffordd Glynebwy yn llawn gyda'r rhai sydd eisiau teithio i Gaerdydd. Byddai'n ymddangos mai dim ond dau wely trac i Lynebwy fyddai'n lliniaru'r broblem hon. A wnaiff y Prif Weinidog ein hysbysu a oes unrhyw gynlluniau i weithredu'r opsiwn hwn?
English: Well, it can be double track, it can be partial double track, and it can be signalling that makes the difference. It's good news, of course, that the service is so well used that frequency needs to be increased. These things, amongst other things, will be looked at, working with organisations such as Network Rail, to provide an improved service in the future. Again, that's very much part of the thinking on the metro and the new franchise.
Welsh: Wel, gall fod yn drac dwbl, gall fod yn drac dwbl rhannol, ac efallai mai signalau fydd yn gwneud y gwahaniaeth. Mae'n newyddion da, wrth gwrs, bod y gwasanaeth yn cael ei ddefnyddio cymaint bod angen cynyddu amlder. Bydd y pethau hyn, ymhlith pethau eraill, yn cael eu hystyried, gan weithio gyda sefydliadau fel Network Rail, i ddarparu gwasanaeth gwell yn y dyfodol. Unwaith eto, mae hynny'n sicr yn rhan o'r syniadau am y metro a'r fasnachfraint newydd.
English: We are working with the industry and highlighting to the United Kingdom Government the fundamental need to secure continued unfettered access for Welsh shellfish to key markets post European Union exit.
Welsh: Rydym yn gweithio gyda'r diwydiant yn ogystal â phwysleisio i Lywodraeth y Deyrnas Unedig yr angen dybryd i gadarnhau y bydd diwydiant pysgod cregyn Cymru'n parhau i gael mynediad dirwystr i'r marchnadoedd allweddol ar ôl ymadael â'r Undeb Ewropeaidd.
English: Thank you for that response. In 2015, marine agriculture was worth some £12 million to the Welsh economy. It is an important industry and employer in my constituency and the ability to sell in a single market without tolls has been an important contribution to the success of the industry. To give you some figures, 98 per cent of the produce of Bangor Mussel Producers is exported - some 70 per cent to the Netherlands, 20 per cent to France and 10 per cent to Ireland. May I quote one of the leaders of the industry, who has praised some of the negotiations that have happened internally in Wales since the vote? He said that he fears the worst for Wales because of the fact that Wales, Scotland and Northern Ireland will not have a direct voice in the negotiations on exiting the European Union. Can the First Minister tell us, therefore, what the Welsh Government strategy will be from here on out to try to safeguard the future of these important industries?
Welsh: Diolch am yr ateb yna. Yn 2015, mi oedd amaethu pysgod cregyn yn werth rhyw £12 miliwn i economi Cymru. Mae o'n ddiwydiant ac yn gyflogwr pwysig yn fy etholaeth i ac mae'r gallu i werthu mewn marchnad sengl yn ddi-doll wedi bod yn gyfraniad pwysig tuag at lwyddiant y diwydiant. I roi ffigurau i chi, mae 98 y cant o gynnyrch y Bangor Mussel Producers yn cael ei allforio - rhyw 70 y cant i'r Iseldiroedd, 20 y cant i Ffrainc a 10 y cant i Iwerddon. A gaf i ddyfynnu gan un o arweinwyr y diwydiant yna, sydd wedi canmol rhai o'r trafodaethau sydd wedi digwydd yn fewnol yng Nghymru ers y bleidlais? Mae o'n dweud ei fod o'n ofni y gwaethaf i Gymru drwy'r ffaith na fydd gan Gymru na'r Alban na Gogledd Iwerddon lais uniongyrchol yn y trafodaethau ar adael yr Undeb Ewropeaidd. A all y Prif Weinidog, felly, ddweud wrthym ni beth fydd strategaeth Llywodraeth Cymru o hyn allan i geisio diogelu dyfodol y diwydiant pwysig yma?
English: Ninety per cent of the fish caught in Wales are exported, so any tariff or toll or any other kind of obstacle will be bad for the export market. We know that the United Kingdom market is too small to secure a future for them and that is why it's so important to ensure that the United Kingdom Government sticks to its word in order to ensure that there is a strong voice for Wales, Scotland and Northern Ireland over the ensuing discussions over the next two years and more.
Welsh: Mae 90 y cant o'r pysgod sydd yn cael eu dal yng Nghymru yn cael eu hallforio, felly byddai unrhyw rwystr, toll neu unrhyw fath o rwystr arall yn wael i'r rheini sy'n allforio. Rydym yn gwybod bod y farchnad yn y Deyrnas Unedig yn rhy fach i sicrhau dyfodol iddyn nhw a dyna pam mae mor bwysig i sicrhau bod Llywodraeth y Deyrnas Unedig yn cadw at ei gair er mwyn sicrhau bod yna lais cryf i Gymru, yr Alban a Gogledd Iwerddon yn ystod y trafodaethau dros y ddwy flynedd a mwy nesaf.
English: First Minister, I hope that the Cabinet Secretary's meeting in April will be fruitful in promoting our shellfish to the whole of the world, not just to the European Union. But, as you know, the level of parasites found in cockles from the Burry inlet, just off the Gower coast, is higher than expected. Of course, if we are to meet the global demand, we need our cockles to survive. The European Court of Justice took action to limit the number of spills permitted in the area to help limit the rise in certain bacteria, but the cause of the disease that limits some cockles reaching maturity is still unclear. The great repeal Bill - following that, I hope the environmental laws will continue to go some way to protect cockle health. But I think we need to commit to a further sturdy on the cause and prevention of early cockle death. I'm wondering if you're able to give that commitment to the Chamber today.
Welsh: Brif Weinidog, rwy'n gobeithio y bydd cyfarfod Ysgrifennydd y Cabinet ym mis Ebrill yn ffrwythlon o ran hyrwyddo ein pysgod cregyn i'r holl fyd, nid i'r Undeb Ewropeaidd yn unig. Ond, fel y gwyddoch, mae lefel y paraseitiaid a geir mewn cocos o fornant Porth Tywyn, oddi ar arfordir Gŵyr, yn uwch na'r disgwyl. Wrth gwrs, os ydym ni'n mynd i fodloni'r galw byd-eang, rydym ni angen ein cocos i oroesi. Cymerodd Llys Cyfiawnder Ewrop gamau i gyfyngu ar nifer y colledion a ganiateir yn yr ardal er mwyn helpu i gyfyngu ar gynnydd rhai mathau o facteria, ond mae achos y clefyd sy'n atal rhai cocos rhag cyrraedd aeddfedrwydd yn dal i fod yn aneglur. Y Bil diddymu mawr - yn dilyn hynny, rwy'n gobeithio y bydd y deddfau amgylcheddol yn parhau i wneud cryn dipyn i ddiogelu iechyd cocos. Ond rwy'n credu bod angen i ni ymrwymo i astudiaeth bellach ar achos ac atal marwolaeth gynnar cocos. Tybed a allwch chi roi'r ymrwymiad hwnnw i'r Siambr heddiw.
English: I can say that investigations into cockle mortality on the Burry inlet do continue. A progress review of an investigation we have funded will be released by Natural Resources Wales when that is complete. We are working with the industry to develop legislation to improve the management and sustainability of Government-managed cockle fisheries as well. It is a complex issue. Some years ago. I remember diarrhetic shellfish poisoning affecting the cockle beds - it was never clear what the cause was. There were different theories about what had happened. What we do know, of course, is that the affliction was there in the cockle beds. So, it's important now that a thorough investigation is finished in good time so we have an answer. Once, of course, we have answers, we can then provide the most effective legislative response possible.
Welsh: Gallaf ddweud bod ymchwiliadau i farwolaethau cocos ar fornant Porth Tywyn yn parhau. Bydd adolygiad ar gynnydd ymchwiliad yr ydym ni wedi ei ariannu yn cael ei gyhoeddi gan Gyfoeth Naturiol Cymru pan fo hwnnw wedi'i gwblhau. Rydym ni'n gweithio gyda'r diwydiant i ddatblygu deddfwriaeth i wella rheolaeth a chynaliadwyedd pysgodfeydd cocos a reolir gan y Llywodraeth hefyd. Mae'n fater cymhleth. Rai blynyddoedd yn ôl, rwy'n cofio gwenwyn diaretig pysgod cregyn yn effeithio ar y gwelyau cocos - nid oedd yn eglur erioed beth oedd yr achos. Roedd gwahanol ddamcaniaethau am yr hyn a oedd wedi digwydd. Yr hyn yr ydym ni'n ei wybod, wrth gwrs, yw bod y cystudd yno yn y gwelyau cocos. Felly, mae'n bwysig nawr bod ymchwiliad trylwyr yn cael ei orffen mewn da bryd fel bod gennym ni ateb. Unwaith, wrth gwrs, y mae gennym ni atebion, yna gallwn ddarparu'r ymateb deddfwriaethol mwyaf effeithiol posibl.
English: The First Minister is aware, from his time as Minister for fisheries and agriculture, how crucial the shellfish industry is to the Welsh coastline. But given that the shellfish industry was never part of the common fisheries policy or the common agricultural policy, isn't it reasonable, therefore, that it could be expected that that industry could continue to sell into the European continent as it has done over the years?
Welsh: Mae'r Prif Weinidog yn ymwybodol, o'i gyfnod fel Gweinidog amaeth a physgodfeydd, mor allweddol yw'r diwydiant pysgod cregyn ar arfordir Cymru. Ond gan nad oedd y diwydiant pysgod cregyn erioed yn rhan o'r polisi amaethyddol a physgodfeydd cyffredin - yr un o'r ddau ohonyn nhw - onid ydy hi'n rhesymol felly y byddai disgwyl y bydd y diwydiant yna'n gallu parhau i werthu i mewn i gyfandir Ewrop, fel mae wedi gwneud ar hyd y blynyddoedd?